చెలికాని రామారావు
1952 లో జరిగిన ఎన్నికలలో కాకినాడ పార్లమెంటు నియోజకవర్గం నుంచి కమ్యూనిస్టు పార్టీ ఆఫ్ ఇండియా అభ్యర్థిగా పోటీచేసి గెలుపొందారు. అనారోగ్యంతో శానిటోరియంలో ఉన్న రామారావుగారు ప్రచారంలో పాల్గొనక పోయినా ఆ ఎన్నికలలో మొసలికంటి తిరుమలరావు, బులుసు సాంబమూర్తి మొదలైన హేమాహేమీలపై విజయం సాధించారు. శ్రామికజన పక్షపాతిగా ఆయన తనవాణిని లోక్ సభలో సమర్ధవంతంగా వినిపింపచేశారు. సభ దృష్టికి ఆయన తీసుకువచ్చిన ఎన్నోసమస్యలకు సంబంధించి పండిట్ నెహ్రూ వంటి ప్రముఖుల ప్రశంసలు అందుకున్నారు. 1956లో లోక్ సభ స్పీకర్ అనంతశయనం అయ్యంగార్ నాయకత్వంలో చైనా పర్యటించిన అధికార ప్రతినిధివర్గంలో సభ్యునిగా డాక్టర్ చెలికాని చైనా అధ్యక్షుడు మావోతో సహా ముఖ్యనాయకులందరినీ కలిసి చర్చలు జరిపారు.
ఆదిశంకర్
అప్పటి వరకు కడలూరు యువ జననాయకునిగ వుండిన ఆదిశంకర్ గారు 1999 లో 13వ లోకసభ సభ్యత్వానికి డి.ఎం.కె. తరఫున పోటీ చేసి గెలిచి పార్లమెంటులో ఉన్నారు. వీరు అనేక పార్లమెంట్ కమిటీలలో సభ్యునిగా చాలకాలం పనిచేశారు. 1988 - 2000 వరకు జిల్లా సహకార బాంకు చైర్మెన్ గా పనిచేశారు. 2009లో 15వ లోకసభలో తమిళనాడు కల్లకురిచి పార్లమెంటు నియోజికవర్గంలో డి.ఎం.కే పార్టీ తరుపున గెలిచి పార్లమెంటులో అడుగు పెట్టారు. తర్వాత కూడా వీరు అనేక పార్లమెంటు కమిటీలలో సభ్యునిగా పనిచేశారు.